CELEX: C2004/179/19
Language: fi
Date: 2004-07-10 00:00:00
Title: Asia C-221/04: Euroopan yhteisöjen komission 27.5.2004 Espanjan kuningaskuntaa vastaan nostama kanne

10.7.2004   
            
            
               FI
            
            
               Euroopan unionin virallinen lehti
            
            
               C 179/9
            
         Euroopan yhteisöjen komission 27.5.2004 Espanjan kuningaskuntaa vastaan nostama kanne
   (Asia C-221/04)
   (2004/C 179/19)
   Euroopan yhteisöjen komissio on nostanut 27.5.2004 Euroopan yhteisöjen tuomioistuimessa kanteen Espanjan kuningaskuntaa vastaan. Kantajan asiamiehet ovat M. van Beek ja G. Valero Jordana, prosessiosoite Luxemburgissa.
   Kantaja vaatii, että yhteisöjen tuomioistuin
   
               —
            
            
               Toteaa, että Espanjan kuningaskunta ei ole noudattanut luontotyyppien sekä luonnonvaraisen eläimistön ja kasviston suojelusta 21 päivänä toukokuuta 1992 annetun neuvoston direktiivin 92/43/ETY (1) 12 artiklan 1 kohdan ja liitteen VI mukaisia velvoitteitaan, koska Castilla y Léonin viranomaiset sallivat ansalankojen sijoittamisen useilla yksityisillä metsästysalueilla
            
         
               —
            
            
               Velvoittaa Espanjan kuningaskunnan korvaamaan oikeudenkäyntikulut.
            
         Oikeudelliset perusteet ja pääasialliset perustelut:
   Castilla y Léonin viranomaisten myöntämät luvat kettujen metsästykseen ansalankojen avulla ovat direktiivin 92/43/ETY 12 artiklan 1 kohdan ja liitteen VI vastaiset kahdesta syystä.
   Yhtäältä ansalangan käyttö on sallittu Aldeanueva de la Sierran ja Mediana de Voltoyan alueilla, mikä aiheuttaa, että lutra lutraa (saukko), joka on direktiivin liitteessä IV mainittu eläinlaji, jota yhteisössä pidetään tärkeänä ja joka edellyttää tiukkaa suojelua, pyydystetään tai häiritään tahallisesti. Espanjan viranomaiset ovat itse todenneet, että saukkoja esiintyy mainituilla alueilla.
   Toisaalta ansalanka on valikoimaton pyyntimenetelmä, koska mikä hyvänsä eläin riippumatta siitä, mitä halutaan pyydystää (tässä tapauksessa kettuja), voi jäädä siihen kiinni. Espanjan viranomaisten peruste, jonka mukaan luvissa on lauseke, jossa asetetaan velvollisuus päästää vapaaksi muut eläinlajit, ei merkitse, että pyydykset olisivat valikoivia, koska pyrkiessään pois ansalangasta kiinni jääneet eläimet yleensä loukkaantuvat ja niiltä voi jopa irrota raajoja.
   
      (1)  EYVL L 206, 22.7.1992, s. 7.